Štwórty kurs serbšćiny města Wojerec so dźensa kónči
Wojerecy (AK/SN). Wot kónca awgusta je so dwaceći žonow a muži na štwórtym kursu serbšćiny we Wojerecach wobdźěliło. Pola bywšeje wučerki a wjelelětneje županki župy „Handrij Zejler“ Brigity Šramineje nawuknychu woni zakładne wopřijeća kaž tež rěčne wobroty a dóstachu dohlad do kultury, stawiznow a zakonjow Serbow. Z přepodaćom certifikatow so kurs dźensa wječor kónči.
„Chcu znajmjeńša zakładne znajomosće nawuknyć a ludźi serbsce witać a so z nimi rozžohnować chcyć“, měni Ina Züchner. 48lětna dźěła wot lońšeho jako managerka za kulturne a dźěćace młodźinske dźěło we Wojerowskej Kulturnej fabrice. W kursu zajimowaše so wona nimo rěče předewšěm za stawizny, kulturu a nabožinu Serbow. „Jako Kulturna fabrika smy dwurěčne zarjadnišćo. Serbšćina prosće k tomu słuša.“
vec_Latn szl_Latn szl_Latn